Omnibus presentes litteras inspecturis, magister Michael curie Senonensis officialis in Domino salutem. Noverint universi quod Stephanus de Lacon miles in nostra presentia constitutus recognovit se dedisse in perpetuam elemosinam fratribus Vallis lucentis unum sextarium bladi ad mensuram Regniaci annui redditus in molandino stagni de Lacon, videlicet unam minam frumenti et unam minam ordei annis singulis persolvendum in crastino sancti Remigii. Dictam vero elemosinam memoratus miles promisit se garantizaturum memoratis fratribus fide prestita erga omnes. Actum anno Gracie M° CC° vicesimo septimo die Lune ante festum beati Lupi.